**EELNÕU 2023/220**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

28. detsember 2023 nr

Viljandi Linnavolikogu 18.11.2021 otsuse nr 13

„Viljandi Linnavolikogu esimehele

ja aseesimehele hüvituste määramine“ muutmine

Kohaliku omavalitsuse korralduse seaduse § 17 lõike 4 ja § 22 lõike 1 punkti 21 alusel Viljandi Linnavolikogu

**o t s u s t a b:**

1. Muuta Viljandi Linnavolikogu 18.11.2021 otsuse nr 13 „Viljandi Linnavolikogu esimehele ja aseesimehele hüvituste määramine“ punkte 1 ja 2 ja sõnastada need järgmiselt:

„1. Viljandi Linnavolikogu esimehe töötasu on 1200 eurot. Linnavolikogu esimees Helmen Kütt on Riigikogu liige, siis Riigikogu liikmeks oleku ajal talle tööülesannete täitmise eest volikogu esimehena töötasu ei maksta.

2. Maksta Viljandi Linnavolikogu aseesimees Peep Arule tema tööülesannete täitmise eest volikogu aseesimehena hüvitust 600 eurot kuus.“

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub 1.01.2024.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink

**Esitatud:** 11.12.2023

**Esitaja:** Viljandi Linnavalitsus **Ettekandja:** Helmen Kütt

**Lk arv:** 2

**Hääletamine:** poolthäälteenamus

Seletuskiri

**Viljandi Linnavolikogu 18.11.2021 otsuse nr 13**

**„Viljandi Linnavolikogu esimehele**

**ja aseesimehele hüvituste määramine“ muutmine**

Eelnõu eesmärk on vähendada volikogu esimehe ja aseesimehe hüvitust.

Kohaliku omavalitsuse korralduse seaduse § 17 lõike 4 kohaselt kui volikogu esimees või aseesimees on oma volituste ajal Euroopa Parlamendi või Riigikogu liige, ei maksta talle volikogu esimehe või aseesimehe ülesannete täitmise eest töötasu.

Kohaliku omavalitsuse korralduse seaduse § 22 lõike 1 punkti 21 alusel on volikogu ainupädevuses esimehele või aseesimehele või aseesimeestele töötasu või hüvituste määramine.

2024. aasta tuleb Viljandi linnale eelarveliselt keerukas aasta ning seetõttu vähendatakse volikogu esimehe ja aseesimehe hüvitust.

Kokku hoitakse sellega 2400 eurot aastas.

(allkirjastatud digitaalselt)

Ene Rink